钦定古今图书集成/明伦汇编/氏族典/第275卷 > 王复
## 钦定古今图书集成/明伦汇编/氏族典/第275卷 > 王复

按《明外史王复传﹕》：“复字初阳，固安人。正统七年进士。
授刑科给事中。声容宏伟，善敷奏，擢通政参议，迁右
通政，再迁通政使。天顺中，历兵部左右侍郎。成化元
年进尚书，出视陕西边务，在边建置，多合机宜。及还
朝，言者乃谓治兵非复所长，改工部。十四年加太子
少保。复好古嗜学，守廉约，与人无城府，当官识大体。”
会灾异，给事中张海等劾复衰老，令致仕归。久之卒，
谥“庄简。”